**Σάββατο 2 Απριλίου στο επίσημο δίκτυο της FCAG:**

**Ξεκινά η διάθεση του νέου Fiat Tipo στην Ελληνική αγορά**

*Το νέο sedan της FIAT περιμένει το κοινό του στο δίκτυο της FCAG*

Με το κύρος που του δίνει η επιτυχία της πρόσφατης βράβευσής του ως **«Autobest 2016»** και με ένα όνομα που έχει συνδεθεί με μια από τις μεγαλύτερες επιτυχίες σε επίπεδο πωλήσεων την περίοδο 1988-1995, το Fiat Tipo ξεκινά την παρουσία του στην Ελληνική αγορά.

Η εμπορική διάθεση του νέου sedan ξεκινά στο σύνολο του δικτύου της Fiat την τρέχουσα εβδομάδα με τις εκδόσεις βενζίνης να ξεκινάνε από **11.990€**, ενώ οι εκδόσεις Diesel από **14.810€** (συμπεριλαμβανομένων των προωθητικών ενεργειών και του οφέλους απόσυρσης, σύμφωνα με τη νέα τροπολογία). **Επιπλέον το νέο Tipo θα συνοδεύεται από 5 χρόνια δωρεάν εγγύηση και 5 χρόνια δωρεάν οδική βοήθεια**.

H FCA Greece στηρίζει τον καταναλωτή και **απορροφά το μειωμένο όφελος απόσυρσης**, σύμφωνα με την πρόσφατα κατατεθειμένη τροπολογία, **παρέχοντας συνολικά το ίδιο όφελος** όπως αυτό ίσχυε μέχρι τις 31/12/2015, ώστε η τελική τιμή του νέου Fiat Tipo να παραμείνει αμετάβλητη.

Σημειώνεται πως το νέο Fiat Tipo θα είναι διαθέσιμο με **δύο κινητήρες πετρελαίου, τεχνολογίας Multijet II turbo diesel** 1.3 95hp και 1.6 120hp. Οι εκδόσεις Pop και Lounge για τον 1.3 95hp ξεκινούν από 14.810€ και 15.880€ αντίστοιχα, ενώ o 1.6 120hp είναι διαθέσιμος από 16.840€ στην έκδοση Pop και 17.910 στην έκδοση Lounge. Επιπλέον διαθέσιμοι είναι και **δύο κινητήρες βενζίνης** 1.4 Fire 95hp από 11.990€ για την έκδοση Pop και 12.990€ για την έκδοση Lounge και o 1.6 E-Τorq 110hp στην έκδοση Lounge από 15.500€. Οι τιμές περιλαμβάνουν προωθητική ενέργεια και όφελος απόσυρσης (σύμφωνα με την νέα τροπολογία).

Όμορφο και λειτουργικό, **το νέο Fiat Tipo συνδυάζει τη μεγάλη χωρητικότητα (520lt) με τις περιορισμένες εξωτερικές διαστάσεις** (είναι 4,54 μέτρα σε μήκος, 1,79 μέτρα σε πλάτος και 1,49 μέτρα σε ύψος), ενώ το 2,64 μέτρων μεταξόνιο τονίζει τον εξαιρετικό εσωτερικό χώρο και την άνεση. Τα χαρακτηριστικά αυτά ενισχύονται με το Ιταλικό design, σε ό,τι αφορά τόσο την εξωτερική εμφάνιση όσο και την εσωτερική διαρρύθμιση του αυτοκινήτου, καθιστώντας το συγκεκριμένο μοντέλο μοναδικό στην κατηγορία του.

Το νέο αυτοκίνητο εφοδιάζεται με μια αξιόπιστη διάταξη ανάρτησης για πολύ σταθερή οδήγηση, εξαιρετικό κράτημα και ξεχωριστή άνεση για τους επιβάτες. Εμπρός υπάρχει ανεξάρτητη ανάρτηση τύπου McPherson και πίσω ημιάκαμπτος άξονας. Και τα δύο αυτά συστήματα ανάρτησης έχουν βελτιστοποιηθεί ώστε να μειωθεί το βάρος και να συμβάλουν με τον τρόπο αυτό στη βελτίωση της οικονομίας καυσίμου του αυτοκινήτου.

Πιστό στο γνήσιο στιλ της Fiat, το νέο Tipo προσφέρει **τον πληρέστερο εξοπλισμό στην καλύτερη τιμή**, με πολλές έξυπνες λύσεις που κάνουν τη ζωή καλύτερη για όλους τους επιβάτες. Με 12.990€ προσφέρεται εξαιρετικά πλούσιος βασικός εξοπλισμός: Σύστημα Infotainment, 6 αερόσακοι, ζάντες αλουμινίου 16”, cruise control, Bluetooth, αυτόματος κλιματισμός, αισθητήρας φώτων, αισθητήρας βροχής, προβολείς ομίχλης και χώρος αποσκευών 520lt.

Δείτε αναλυτικά τις λεπτομέρειες και τα τεχνικά χαρακτηριστικά του νέου Tipo στο <http://www.fiat.gr/tipo>

Σε επίπεδο προωθητικών προγραμμάτων παρέχεται η δυνατότητα **ευνοϊκής χρηματοδότησης μέσω FCA Bank** με τις παρακάτω συνθήκες:

* Ετήσιο ονομαστικό επιτόκιο 6,45%
* Από 0% προκαταβολή
* Διάρκεια έως 72 μήνες
* Για τους πρώτους 24 μήνες, ισχύει προνομιακή δόση 99€/μήνα **σε όλες τις εκδόσεις**
* Για τους υπόλοιπους 48 μήνες, ισχύει ισόποση δόση για το υπόλοιπο της χρηματοδότησης. Αυτό δεν αφαιρεί από τον ενδιαφερόμενο την επιλογή ενιαίας ισόποσης δόσης για όλους τους μήνες που θα επιλέξει.

Τα πλεονεκτήματα του συγκεκριμένου χρηματοδοτικού προγράμματος, περιλαμβάνουν:

* **Σταθερά χαμηλή δόση**
* Απόκτηση καινούριου αυτοκινήτου **με ιδιαίτερα χαμηλή προκαταβολή συνδυαστικά με τα 2 χρόνια χαμηλής δόσης**
* **Ευκολία στην απόκτηση έκδοσης Diesel** με ~500€ διαφορά στην προκαταβολή, διασφάλιση της χαμηλής δόσης για 2 χρόνια και με 50€ επιπλέον για την υπόλοιπη διάρκεια
* **Σημαντική και εύκολη δυνατότητα αναβάθμισης έκδοσης αγοράς** με ιδιαίτερα χαμηλή διαφορά (200€ στην προκαταβολή & 24€ στις υπόλοιπες δόσεις μετά τα 2 χρόνια για τις εκδόσεις βενζίνης και 214€ & 26€ αντίστοιχα για τις Diesel εκδόσεις)
* **Εξασφάλιση του πελάτη σε κάθε επίπεδο ή ατύχημα, καθώς παρέχεται συνδυαστικά προστασία πληρωμών και κάλυψη ολικής απώλειας**
* **Δόση υπολοίπου για 48 μήνες στον μέσo όρο της αγοράς**

[Κατεβάστε εδώ](http://www.fiatpress.gr/download/GR/2016/FIAT/PRICELISTS/Tipo_Pricelist.xlsx) τον τιμοκατάλογο του Tipo.

Αθήνα,

30/3/2016

ΔΕ/4334